钦定古今图书集成/明伦汇编/氏族典/第439卷 > 《廖用贤尚友录》 > 贾智
## 钦定古今图书集成/明伦汇编/氏族典/第439卷 > 《廖用贤尚友录》 > 贾智

按《魏书贾显度传》：“显度弟智，字显智。孝昌中，除伏波
将军，后为都督，隶太宰、上党王天穆。元颢入洛，随天
穆渡河，以勋除持节征南将军，寻行东中郎将。及尔
朱仲远为徐州刺史，智隶仲远赴彭城。仲远举兵向
洛，智不从之，招勒州民，与相拒击。庄帝闻而善之，除
右光禄大夫，因镇徐州。普泰初，还洛，除使持节散骑”
常侍，进爵为公。出弟初除沧州刺史。在州贪纵，甚为
民害。征还京师。天平初，赴晋阳，后坐事死。子罗侯，秘
书郎。